Vyriausybės kultūros ir meno premija
Nepainioti su Lietuvos nacionaline kultūros ir meno premija. Vyriausybės kultūros ir meno premija – už reikšmingus darbus Lietuvos kultūrai ir menui Vyriausybės sprendimu skiriamas apdovanojimas. Teikiamas nuo 1997 m. Skirtas skatinti kūrėjus, įvertinti reikšmingiausius kultūros ir meno darbus, Lietuvos ir Pasaulio lietuvių kūrėjų bendruomenės sukurtus per pastaruosius 7 metus, taip pat ilgametį kūrybinį indėlį į kultūrą ir meną. Teisę siūlyti pretendentus į premiją turi kultūros įstaigos, meno kūrėjų organizacijos, Lietuvos meno kūrėjų asociacija.